stanford-oval/wikipedia huggingface dataset:
Aristide Faccioli
Historia

Aristide muutti nuorella iällä Torinoon ja hän valmistui insinööriksi Torinon polyteknisestä yliopistosta (Politecnico di Torino).
Vuonna 1883 hän patentoi Italiassa kaksitoimisen kaasumoottorin toimintaperiaatteen. Kaasumoottori oli sen aikainen nimitys polttomoottoreille, joissa polttoaine sekoitettiin ilman kanssa palavaksi seokseksi. Kaksitoiminen kaasumoottori tarkoittaa nykytermeillä kaksitahtista bensiinimoottoria. Faccioli sai vuonna 1891 luvan valmistaa ja koeajaa vaunua johon oli asennettu polttomoottori ja vuonna 1895 hän sai patentin parannellulle nelitahtimoottorilleen.
Vuonna 1898 hän suunnitteli auton, jonka valmistuksen aloitti torinolainen Ceirano Giovanni Battista & C. -niminen yhtiö nimellä Welleyes. Faccioli itse nimitettiin kyseisen yhtiön tekniseksi johtajaksi.
Ceirano Giovanni Battista & C:n myytyä vuonna 1899 Welleyesin piirustukset ja patentit tulevalle F.I.A.T. SpA:lle, Faccioli siirtyi kaupan myötä uuden yhtiön tekniseksi johtajaksi. Hänen ensimmäinen työnsä oli jatkokehittää autostaan Fiatin ensimmäinen malli, Fiat 4 HP.
Faccioli suunnitteli Fiatille vielä kolme seuraavaa mallia Fiat 6 HP:n, 8 HP:n ja 10 HP:n, ennen lähtöään yhtiöstä vuonna 1901.
Vuonna 1902 hän perusti Torinoon oman yrityksen nimeltä Ing. A. Faccioli & C., joka valmisti moottoreita sekä autoihin että venekäyttöön. Vuonna 1905 yhtiöllä on torinolaisen ajoneuvovalmistaja Auto-Garage Quagliottin kanssa yhteinen näyttelyosasto Salone dell'automobile di Torino -näyttelyssä ja Faccioli esitteli siellä ensimmäiset omaa nimeään kantavat autonsa. Faccioli valmisti 12-, 16- ja 24-hevosvoimaisia autoja sekä linja-autoja ja teki oman yhtiönsä ohella suunnittelutöitä myös Fiatille vuoteen 1905 saakka. Vuonna 1906 yhtiön nimeksi muutettiin Società Ing. Aristide Faccioli joka lakkasi olemasta jo saman vuoden aikana ja sen tilalle perustettiin Società Faccioli Ferro Rampone, joka valmisti jäähdytinkennoja. Tämän yhtiön toiminta lakkasi vuonna 1908.
Vuonna 1908 valmistui S.P.A. Faccioli, ensimmäinen italialainen lentokone, jonka valmistuksesta vastasi ajoneuvovalmistaja Società Piemontese Automobili (S.P.A.). Koneen ensilento tapahtui tammikuun 13. päivänä vuonna 1909, jolloin Facciolin kone, hänen poikansa Marion ohjaamana nousi Aeroporto di Venaria Reale -lentokentältä 20 metrin korkeuteen. Lentäjän vähäisen kokemuksen takia kone tuhoutui lasketumisen yhteydessä.
Aristide Faccioli kuoli Torinossa vuonna 1920.
Also sprach Johann Paul II

| Also sprach Johann Paul II 300 000 Verschiedene Krawalle |
| --- | --- | --- |

Studioalbumin tiedot
 Äänitetty : 8. elokuuta – 8. marraskuuta 1996
 Julkaistu: 1997
 Tuottaja(t): 300 000 V.K.
 Tyylilaji: pyhä tekno
 Kesto: 44.00
 Levy-yhtiö: A.M.D.G
300 000 V.K.:n muut julkaisut
| Paracelsus 1994 | Also sprach Johann Paul II 1996 | Hard Drive 1999 |
Also sprach Johann Paul II on Laibachin sivuprojektin 300 000 V.K.:n toinen albumi. Edellisen Paracelsus-albumin saatanallisen teknon jälkeen yhtye julkaisee levyllisen pyhää teknoa (sacre-techno). Levyn teemoina ovat kristinusko ja sen silloinen päähahmo Johannes Paavali II sekä Nietzschen ja Straussin Zarathustra. Levy onkin julkaistu Straussin Näin puhui Zarathustran satavuotisjuhlan kunniaksi sekä omistettu kristinuskon riemuvoitolle 19. syyskuuta 1999. Resurrection of the Kinderreich on uusi versio Laibachin Kapital-albumin kappaleesta Kinderreich.
Kappaleet

Also sprach Johann Paul II
Transcendental Storm
Human Redemption
Hell's March Epilepsys
Profilars proelis domini
Resurrection of the Kinderreich
Divine Order
Zoroaster 2000 (reces)
Kappaleet tehnyt 300 000 V.K. ja Richard Strauss, Johann Paul II:lle ohjelmoinut Janez K. ja 300 000 V.K. Tuottanut 300 000 V.K. Janez K:n johdolla.
Kappaleet > Vierailijat

Oliver North – sello
Opus Dein kuoro (kappaleet 1–4)
Superstring quartet (kappaleet 4–5)
Laibach
| Eber | Dachauer | Saliger | Keller |
| --- | --- |
Diskografia::  Laibach | Rekapitulacija 1980–84 | Nova Akropola | Opus Dei | Slovenska Akropola | Krst Pod Triglavom-Baptism | Let It Be | Machbeth | Sympathy for the Devil | Kapital | NATO | Jesus Christ Superstars | WAT | Anthems | Volk | Laibachkunstderfuge | Iron Sky – The Original Film Soundtrack | Spectre | Also sprach Zarathustra | The Sound of Music | Laibach Revisited | Wir sind das Volk
Live::  Neu Konserwativ | The Occupied Europe Tour 1985 | Ljubljana-Zagreb-Beograd | The Occupied Europe NATO Tour 1994-1995 | Malci Belic, December 21, 1984 | The John Peel Sessions | Volk Tour London CC Club 16.04.2007 | We forge the future
DVD::  Laibach | Laibach 2 | Laibach 3 | Volk – Dead in Trbovlje
Sivuryhmät::  300 000 V.K. | Germania
Alstahaugin kirkko

| Alstahaugin kirkko Alstahaug kirke |
| --- | --- |
 Kirkko vuonna 2007.
Sijainti:  Alstahaug, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1200-luku
Materiaali:  kivi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Alstahaugin kirkko (norj. Alstahaug kirke) on Alstahaugissa Norjassa sijaitseva keskiaikainen kivikirkko. Se rakennettiin 1200-luvun vaihteessa romaaniseen tyyliin. Kirkkoa laajennettiin 1860-luvulla, ja alkuperäinen rakennus toimii nykyisen kirkon kuorina. Vanhaa osaa pyrittiin 1900-luvulla palauttamaan entiseen asuunsa.
Kuvia

Alttaritaulu
Portaali
Aiheesta muualla

Kuvia tai muita tiedostoja aiheesta Alstahaugin kirkko Wikimedia Commonsissa
Armazi

Armazi (georg. არმაზი) voi tarkoittaa:
Armazi, muinainen kaupunki Georgiassa
Armazi, esikristillinen georgialainen jumala
Armazi, 800-luvun kirkko Georgiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Armazi”, voi hakea sivunnimihaulla, laajalla sivunnimihaulla tai tekstihaulla.
Aristolochiales

| Aristolochiales |
| --- | --- |
 Herttapiippuruoho (Aristolochia clematitis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Aristolochiales  Dumort.
Infobox OKNimi-testi OK: 
Aristolochiales oli kasvilahko, johon kuului kolme ulkonaisesti melko erilaista kaksisirkkaisheimoa. Hydnoraceae käsittää loiselämään sopeutuneita meheväversoisia ja lehtivihreättömiä kasveja, Lactoridaceae vain yhden pensaslajin ja Aristolochiaceae eli piippuruohokasvit ruohovartisia, usein köynnöstäviä kasveja. Niiden keskinäinen sukulaisuus perustuu molekyylitutkimuksiin.
Heimot

Hydnoraceae
kaksi sukua ja seitsemän lajia Arabian niemimaalla, Afrikassa, Madagaskarilla, Costa Ricassa ja Etelä-Amerikan eteläosissa
Lactoridaceae
ainoa laji Lactoris fernandeziana Juan Fernandezin saarilla Chilen edustalla
Aristolochiaceae – piippuruohokasvit
noin neljä sukua ja 480 lajia lähes koko maapallolla kylmiä alueita lukuun ottamatta
synonyymi: Asaraceae
Annos-vastesuhde

Puolilogaritminen kuvaaja, jossa on kaksi agonistia eri jakautumiskertoimilla Kd; sininen käyrä kuvaa vahvempaa vaikutusta kuin vihreä
Annos-vastesuhde kuvaa eliössä tapahtuvia muutoksia, joita saadaan aikaan erisuuruisilla annoksilla ainetta. Annos-vastesuhde määritetään usein kemiallisille aineille määrätyllä altistusajalla. Mitattava vaste eliössä voi mikä tahansa reaktio, vaikkapa eliön kuolema eläinkokeessa (LD50) tai  S. typhimurium -bakteerin mutaatio Amesin testissä. Annos-vastesuhde on toksikologian keskeisimpiä käsitteitä.
Annos-vastesuhteen tutkimisessa ja kehitettäessä uusia annos-vastemalleja on keskeistä määritellä turvalliset ja vaaralliset annokset. Näin tehdään lääkkeiden, ympäristömyrkkyjen ja haitta-aineiden suhteen, joille ihminen tai muut eliöt voivat altistua. Nämä arvioinnit ovat perustana yhteiskunnan säädöksille, jotka koskevat arvioituja aineita. Esimerkiksi USA:n Ympäristönsuojeluvirasto on kehittänyt laajan ohjeistuksen annos-vastesuhteiden mallintamisesta ja arvioinnista.
Arto Kokkola

| Arto Kokkola> Henkilötiedot |
| --- | --- |
Koko nimi:  Arto Kokkola
Syntynyt: 11. kesäkuuta 1960 (ikä 64)
Kansalaisuus:   Suomi
Koripalloilija
Pituus:  186 cm
Pelaajaura
Seurajoukkueet
1982–1983:  Tampereen Pyrintö
Arto Kokkola (s. 11. kesäkuuta 1960) on suomalainen kilpauransa lopettanut koripalloilija.
Kokkola pelasi Tampereen Pyrinnössä miesten SM-sarjassa kaudella 1982–1983 yhden ottelun, jossa hänelle kirjattiin 17 pistettä ja kymmenen levypalloa. Pyrintö sijoittui runkosarjassa yhdeksänneksi.
Annopol (Lubartówin piirikunta)

| Annopol |
| --- | --- |
 fiAnnopol 
 51°40′01″N, 22°22′01″E 
Väestö
Väkiluku:  206
Annopol on kylä Kockin kunnassa Lubartówin piirikunnassa Lublinin voivodikunnassa Puolassa. Kylä sijaitsee noin 7 kilometrin päässä Kockin kunnan hallintokeskuksesta Kockista. Vuoden 2011 väestönlaskennan mukaan Annopolissa asui 206 asukasta.
Käännös suomeksi
Aroherttu

| Aroherttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Hertut Cisticola
Laji::  aridulus
Kaksiosainen nimi
 Cisticola aridulus  Witherby, 1900 
Katso myös
   Aroherttu Wikispeciesissä   Aroherttu Commonsissa 
Infobox OKNimi-testi OKIUCN-testi OK: 
Aroherttu (Cisticola aridulus) on herttujen heimoon kuuluva varpuslintu.
Levinneisyys

Aroherttua tavataan hajanaisella alueella Saharan eteläpuolisessa Afrikassa. Afrikan eteläosissa sen levinneisyysalue on yhtenäisempi. Lajin on kuvattu olevan yleinen, ja sen kannankehitys on nouseva. Se on luokiteltu elinvoimaiseksi.
Armavia

| Armavia |
| --- | --- |

 IATA: U8  –  ICAO: RNV 
Kutsukoodi:  ARMAVIA
Perustettu:  1. joulukuuta 1996
Lakkautettu:  1. huhtikuuta 2013
Kotipaikka:  Zvartnotsin kansainvälinen lentokenttä
Armavia (arm. Արմավիա) (IATA: U8, ICAO: RNV) oli 12. joulukuuta 1996 perustettu armenialainen lentoyhtiö. Se oli vuonna 2013 maan kansallinen ja ainoa lentoyhtiö, tukikohtanaan Zvartnotsin kansainvälinen lentokenttä Jerevanin lähistöllä.
Armavia aloitti lentotoiminnan vuonna 2001 Turkkiin ja Venäjälle. Vuonna 2002 yhtiö aloitti yhteistoiminnan venäläisen S7 Airlines -lentoyhtiön kanssa, joka osti puolet Armavian osakkeista. Yhtiö hankki yhdessä yhden Airbus A320 -matkustajakoneen. Vuonna 2003 yhtiö sai toimiluvan kansainvälisiin lentoihin, jotka olivat aikaisemmin kuuluneet vuonna 2003 konkurssiin menneelle Armenian valtion omistamalle lentoyhtiölle Armenian Airlinesille. Toisen A320-koneensa yhtiö hankki 2004. [lähde? ]
Armavia liittyi IATA:aan 11. toukokuuta 2005. 1. kesäkuuta 2005 armenialaisen liikemiehen Mikhail Baghdasarovin omistama Mika Armenia Trading osti Armavian S7 Airlinesille kuuluneet osakkeet, jolloin yhtiöstä tuli omistuksellisesti kokonaan armenialainen. [lähde? ]
Vuonna 2006 yhtiö nousi kansainvälisiin uutisiin, kun 3. toukokuuta Armavian lento 967 syöksyi Mustaanmereen lähellä Venäjän Sotšia. Kaikki koneessa olleet 113 henkeä menehtyivät.
Armavian Suhoi Superjet 100
Vuonna 2011 Armavia oli Aeroflotin ohella ensimmäinen lentoyhtiö, joka esitteli uuden Suhoi Superjet 100 -lentokonemallin yhdessä Suhoin kanssa. Armavia ei kuitenkaan koskaan hankkinut itselleen mallin lentokonetta, vaan palautti ainoan käyttämänsä lentokoneen rahoitusonglemien vuoksi.
Armavia oli myynnissä vuodesta 2012 alkaen arviolta noin 50 miljoonan dollarin hinnalla. Yhtiölle ei kuitenkaan löytynyt ostajaa sen suurista veloista johtuen. Yrityksen edustajien mukaan yritys ei selvinnyt vuonna 2008 alkaneesta maailmanlaajuisesta huonosta taloustilanteesta. Yhtiö lopetti kaiken lentotoimintansa 29. maaliskuuta 2013 ja hakeutui konkurssiin 1. huhtikuuta 2013.
Alvin ja pikkuoravat 2

| Alvin ja pikkuoravat 2> Alvin and the Chipmunks: The Squeakquel |
| --- | --- |

Ohjaaja:  Betty Thomas
Käsikirjoittaja:   Jon Vitti  Jonathan Aibel  Glenn Berger 
Perustuu:  Ross Bagdasarianin luomiin Alvin ja pikkuoravat hahmoihin ja Janice Karmanin luomiin The Chipettes hahmoihin
Tuottaja:   Janice Karman  Ross Bagdasarian 
Säveltäjä:  David Newman
Kuvaaja:  Anthony B. Richmond
Leikkaaja:  Matt Friedman
Lavastaja:  Marcia Hinds
Koreografi:  Rosero McCoy
Erikoistehosteet:  Douglas Smith
Pääosat:   Zachary Levi  David Cross  Jason Lee  Justin Long  Matthew Gray Gubler  Jesse McCartney  Amy Poehler  Anna Faris  Christina Applegate 
Valmistustiedot
Valmistusmaa:  Yhdysvallat
Tuotantoyhtiö:   20th Century Fox  Fox 2000 Pictures  Regency Enterprises  Bagdasarian Company  Dune Entertainment 
Levittäjä:  InterCom Netflix Disney+
Ensi-ilta:  23. joulukuuta 2009
Kesto:  88 minuuttia
Alkuperäiskieli:  englanti
Budjetti:  75 milj. USD 
Edeltäjä:  Alvin ja pikkuoravat (2007)
Seuraaja:  Alvin ja pikkuoravat 3 (2011)
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Alvin ja pikkuoravat 2 (engl. Alvin and the Chipmunks: The Squeakquel) on Betty Thomasin ohjaama yhdysvaltalainen koko perheen tietokoneanimoitu komediaelokuva. Se sai ensi-iltansa joulukuussa 2009. Elokuvan pääosissa nähdään edellisestä Alvin ja pikkuoravat -elokuvasta tutut oravat Alvin, Tero ja Simo.
Alvin ja pikkuoravat 2 sai jatkoa elokuvilla Alvin ja pikkuoravat 3 (2009) ja Alvin ja pikkuoravat: Reissussa (2015).
Juoni

Tähteys saa luvan jäädä ja poikien on aika siirtyä kouluun. He tapaavat kolme laulavaa tyttöoravaa; Piritan, Jennin ja Elinan, jotka yhdessä muodostavat tyttöbändin nimeltä Chipettes (Tyttöoravat).
Rooleissa > Näyttelijät

| 0 | 1 | 2 |
| --- | --- | --- |
|  Zachary Levi   | … |  Toby   |
|  David Cross   | … |  Ian   |
|  Jason Lee   | … |  Dave   |
|  Justin Long   | … |  Alvin (ääni)   |
|  Matthew Gray Gubler  | … |  Simon (ääni)   |
|  Jesse McCartney   | … |  Theodore (ääni)   |
|  Amy Poehler   | … |  Eleanor (ääni)   |
|  Anna Faris   | … |  Jeanette (ääni)   |
|  Christina Applegate  | … |  Brittany (ääni)   |
|  Wendie Malick   | … |  Dr. Rubin   |
|  Anjelah Johnson   | … |  Julie   |
|  Kathryn Joosten   | … |  Aunt Jackie   |
|  Kevin G. Schmidt   | … |  Ryan   |
|  Chris Warren Jr.   | … |  Xander   |
|  Bridgit Mendler   | … |  Becca      |
Rooleissa > Suomenkieliset äänet

| 0 | 1 | 2 |
| --- | --- | --- |
|  Jon-Jon Geitel   | … |  Alvin   |
|  Petrus Kähkönen   | … |  Simo   |
|  Samuel Harjanne   | … |  Tero   |
|  Saara Lehtonen   | … |  Piritta   |
|  Mirjami Heikkinen   | … |  Jenni   |
|  Susa Saukko   | … |  Elina   |
Aiheesta muualla

Virallinen sivu
Alvin ja pikkuoravat 2 Internet Movie Databasessa (englanniksi)
Alvin ja pikkuoravat 3

| Alvin ja pikkuoravat 3> Alvin and the Chipmunks: Chipwrecked |
| --- | --- |

Ohjaaja:  Mike Mitchell
Käsikirjoittaja:   Jonathan Aibel  Glenn Berger 
Perustuu:  Ross Bagdasarianin luomat Alvin ja pikkuoravat hahmot ja Janice Karmanin luomat The Chipettes hahmot
Tuottaja:   Janice Karman  Ross Bagdasarian 
Säveltäjä:  Mark Mothersbaugh
Kuvaaja:  Thomas E. Ackerman
Leikkaaja:  Peter Amundson
Lavastaja:  Richard Holland
Koreografi:   Napoleon D'umo Tabhita D'umo 
Erikoistehosteet:  Douglas Smith
Pääosat:   Jason Lee  David Cross  Jenny Slate  Justin Long  Matthew Gray Gubler  Jesse McCartney  Amy Poehler  Anna Faris  Christina Applegate 
Valmistustiedot
Valmistusmaa:  Yhdysvallat
Tuotantoyhtiö:   20th Century Fox  Fox 2000 Pictures  Regency Enterprises  Bagdasarian Company  Dune Entertainment 
Levittäjä:  InterCom Netflix Disney+
Ensi-ilta:  16. joulukuuta 2011
Kesto:  87 min
Alkuperäiskieli:  englanti
Budjetti:  75 milj. USD 
Edeltäjä:  Alvin ja pikkuoravat 2 (2009)
Seuraaja:  Alvin ja pikkuoravat: Reissussa (2015)
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Alvin ja pikkuoravat 3 (engl. Alvin and the Chipmunks: Chipwrecked) on Mike Mitchelin ohjaama yhdysvaltalainen koko perheen tietokoneanimoitu komediaelokuva. Se sai ensi-iltansa joulukuussa 2011. Elokuvan pääosissa nähdään edellisistä Alvin ja pikkuoravat -elokuvasta tutut oravat Alvin, Tero ja Simo.
Alvin ja pikkuoravat 3 on jatkoa elokuville Alvin ja pikkuoravat (2007) ja Alvin ja pikkuoravat 2 (2009). Vuonna 2015 se sai oman jatko-osan nimeltä Alvin ja pikkuoravat: Reissussa.
Näyttelijät

| 0 | 1 | 2 |
| --- | --- | --- |
|  Jason Lee   | … |  Dave   |
|  David Cross   | … |  Ian   |
|  Jenny Slate   | … |  Zoe   |
|  Justin Long   | … |  Alvin (ääni)   |
|  Matthew Gray Gubler  | … |  Simon (ääni)   |
|  Jesse McCartney   | … |  Theodore (ääni)   |
|  Amy Poehler   | … |  Eleanor (ääni)   |
|  Anna Faris   | … |  Jeanette (ääni)   |
|  Christina Applegate  | … |  Brittany (ääni)   |
|  Alan Tudyk   | … |  Simone (ääni)   |
Näyttelijät > Suomenkieliset äänet

| 0 | 1 | 2 |
| --- | --- | --- |
|  Jon-Jon Geitel   | … |  Alvin   |
|  Petrus Kähkönen   | … |  Simo; Pelinhoitaja; Mies pelipöydässä   |
|  Samuel Harjanne   | … |  Tero; Tarjoilija   |
|  Saara Lehtonen   | … |  Piritta; Nainen diskossa #2; Nainen kasinolla   |
|  Heljä Heikkinen   | … |  Jenni; Nainen diskossa #1; Neitonen; Poika leijan kanssa   |
|  Annituuli Kasurinen   | … |  Elina; Nainen diskossa #3   |
|  Antti Jaakola   | … |  Dave   |
|  Petri Hanttu   | … |  Ian; Mies kasinolla #2   |
|  Katja Aakkula   | … |  Zoe; Tessa; Poika vesiliukumäessä   |
|  Juhani Rajalin   | … |  Kapteeni Correlli; kertoja   |
|  Annamari Metsävainio   | … |  Lentoemäntä; walla   |
|  Markus Degerman   | … |  Mies havaijipaidassa; Mies kasinolla; Helikopterimies; walla   |
|  Vaula Hyry, Katri Sainio, Ralf Öhberg  	  | … |  walla   |
|  Fanny Axberg, Samuel Axberg  | … |  lapsiwalla   |
Videopeli

Marraskuussa 2011 julkaistiin elokuvaan perustuva Alvin and the Chipmunks: Chipwrecked videopeli Wii, NDS ja Xbox 360 -alustoille.
Aiheesta muualla

Virallinen sivu
Alvin ja pikkuoravat 3 Internet Movie Databasessa (englanniksi)
Argoksen kuninkaiden eksedra

| Argoksen kuninkaiden eksedra |
| --- | --- |
 Argoksen kuninkaiden eksedran rauniot.
Sijainti:  Delfoin arkeologinen alue, Delfoí, Fokis, Keski-Kreikka, Kreikka
Koordinaatit:  38°28′55″N, 22°30′7″E
Rakennustyyppi:  eksedra
Valmistumisvuosi:  n. 370–369 eaa.
 Osa Unescon maailmanperintökohdetta Delfoin arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Argoksen kuninkaiden eksedra oli antiikin aikainen eksedra Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.
Argoksen kuninkaiden eksedran rauniot.
Eksedra oli rakennettu myöhäisellä klassisella kaudella noin vuonna 370–369 eaa. Sen rakennuttivat Argoksen kaupungin asukkaat. Eksedra oli puolikaarenmuotoinen rakennelma, jonka halkaisija oli noin 15 metriä, ja se sijaitsi Apollonin temppelille johtaneen Pyhän tien varressa sen alkupäässä vastapäätä Epigonien eksedraa.
Eksedra oli rakennettu patsaiden esillepanoa varten. Se on ollut tarkoitettu 20 pronssipatsaalle, joiden piti esittää Argoksen kuninkaita ja heeroksia. Näistä ilmeisesti vain kymmenen patsaat oli koskaan toteutettu.
Aiheesta muualla

Kuvia tai muita tiedostoja aiheesta Argoksen kuninkaiden eksedra Wikimedia Commonsissa
Arokapuaja

| Arokapuaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Kalliokapuajat Ochetorhynchus
Laji::  phoenicurus
Kaksiosainen nimi
 Ochetorhynchus phoenicurus  Gould, 1839 
Synonyymit
 Eremobius phoenicurus 
Infobox OKNimi-testi OKIUCN-testi OK: 
Arokapuaja (Ochetorhynchus phoenicurus) eli aiemmalta nimeltään aro-orneero on orneeroiden heimoon kuuluva varpuslintu.
Levinneisyys

Arokapuajaa tavataan Argentiinassa ja Chilessä. Lajia on kuvattu harvinaisesta melko yleiseksi. Se on luokiteltu elinvoimaiseksi.
Arthur Broberg

Uno Arthur Alexander Broberg (5. maaliskuuta 1856 Karjalohja – 11. elokuuta 1941 Helsinki) oli suomalainen pankkivirkamies ja ruotsin kielellä kirjoittanut runoilija.
Brobergin vanhemmat olivat tehtaanhoitaja Johan Gustaf Broberg ja Elvira Jacobina Forss. Broberg pääsi ylioppilaaksi vuonna 1876. Arthur Broberg oli naimisissa vuodesta 1884 Selma Charlotta Forssin (k. 1938) kanssa.
Broberg toimi Suomen Pankissa ylimääräisenä virkamiehenä 1879–1886, pääkonttorin kirjurina 1886–1887, Mikkelin konttorin pankinkomissaarina 1887–1895 ja Kotkan konttorin pankinkomissaarina 1895–1904. Hän oli Suomen Pankin pääkonttorin ylikamreerina 1904–1914 ja pankin johtokunnan jäsenenä 1914–1924. Viimeksi Broberg oli Siviilivirkakunnan leski- ja orpokassan palveluksessa 1924–1937.
Broberg oli Mikkelin rahatoimikamarin varapuheenjohtaja 1891–1895 sekä Kotkan kaupunginvaltuuston jäsen 1900–1904.
Broberg oli Tidning för Finlands handel och industri-lehden vastaavana toimittajana ja vuodesta 1906 alkaen Mercator-lehden toimittajana. Hän julkaisi myös runoja nimimerkillä  —r—r—g Finsk Tidskrift-aikakauslehdessä.
Annobónin provinssi

| Annobón |
| --- | --- |
 San Antonio de Palén lentokenttä.
 Annobónin provinssin sijainti punaisella
Valtio:   Päiväntasaajan Guinea
Hallinto:  
 – hallinnollinen keskus:  San Antonio de Palé
Pinta-ala:  n. 17 km²
Väkiluku (2001):  5 008
Annobónin provinssi (esp. Provincia de Annobón) on yksi Päiväntasaajan Guinean seitsemästä provinssista. Se sijaitsee Atlantin valtamerellä erillään muusta Päiväntasaajan Guineasta ja käsittää Annobónin saaren. Provinssin pääkaupunki on saaren pohjoiskärjessä sijaitseva San Antonio de Palé. Annobónin provinssin asukasluku oli vuoden 2001 väestönlaskennassa 5 008, joista kaikki asuivat San Antonio de Paléssa. Trooppisen ja vuoristoisen saaren pääelinkeinoja ovat kalastus ja maanviljely.
Annobónin provinssi kuuluu Saarialueeseen (esp. Región Insular). Provinssi muodostaa yhden samannimisen piirikunnan ja samannimisen kunnan. Provinssissa on kolme ”kylävaltuustoa” (esp. Consejo de Poblado). Provinssin ja piirikunnan hallinnon johdossa ovat kuvernööri sekä Päiväntasaajan Guinean hallituksen edustajat. Presidentti nimittää kuvernöörin viisivuotiskaudelle. Annobónin kuntaa johtaa vaaleilla valittu pormestari, ja kunnan pääasiallisena tehtävänä on toimia valtion ensisijaisena edustajana. Vaaleilla valitaan myös edustajat pieniin ”kylävaltuustoihin”. Kaiken kaikkiaan paikallishallinnon eri organisaatioilla on kuitenkin vain vähän vaikutusvaltaa päätöksenteossa.
Arthur Béliveau

Arthur Béliveau (2. maaliskuuta 1870 – 14. syyskuuta 1955) oli kanadalainen roomalaiskatolinen arkkipiispa. Hänet vihittiin papiksi 24. syyskuuta 1893 ja nimitettiin Saint-Bonifacen arkkihiippakunnan vihkipiispaksi sekä Dometiopoliin titulaaripiispaksi 24. toukokuuta 1913. Piispaksi vihkiminen seurasi 25. heinäkuuta. Pääkonsekraattorina toimi Louis Philip Adélard Langevin, jota avustivat Albert Pascal ja Olivier Elzéar Mathieu.
9. marraskuuta 1915 Béliveau sai nimityksen Saint-Bonifacen arkkipiispaksi, jona hän toimi, kunnes kuoli 85-vuotiaana virassa.
Amerikanshetlanninponi

| Amerikanshetlanninponi |
| --- | --- |

Tyyppi::  poni
Alkuperä ja nimet
Alkuperämaa::   Yhdysvallat
Polveutuminen::  shetlanninponi, hackney-poni, pienet arabialaiset ja englantilaiset täysiveriset
Rodun syntyaika::  1800-luvun loppu
Kantakirja perustettu::  1888
Esiintyminen ja käyttö
Käyttötarkoitus::  ajoponi, lastenratsu
Ominaisuudet
Korkeus::  korkeintaan 117 cm
Värit::  kaikki paitsi kirjava
Amerikanshetlanninponi on yhdysvaltalainen ponirotu. Yhdysvalloissa shetlanninponeista puhuttaessa tarkoitetaan yleensä nimenomaan amerikanshetlanninponia, joskaan varsinaiset shetlanninponit eivät nekään ole tuntemattomia.